AlexejDobrolubov/national_council_slovak_2010 huggingface dataset:
49. schôdza NR SR - 16.deň - A. dopoludnia
Dátum: 2026-05-07
Poslanec: Nash, Natália 
Druh vystúpenia: Vystúpenie s faktickou poznámkou

Pán kolega, ďakujem vám veľmi pekne, že opäť sem prinášate tento návrh, pretože turistické značky naozaj potrebujú tú legislatívnu ochranu a vlastne aj tú možnosť na rozvoj tých značiek, teda, aby tam bolo stabilné a predvídateľné financovanie. Čo mňa mrzí, že tento návrh si za ten pol roka, čo sme tu mali prestávku od neho, si neosvojil minister športu, pretože, pretože ten návrh je tak dobre pripravený, že by s tým nemal absolútne žiadnu prácu. Ja mám skôr pocit, že on tam je skôr v konflikte záujmov, najmä kvôli svojej strane a kvôli svojim heslám voda, pôda, les. Čiže on zrejme si tento návrh ani do konca volebného obdobia neosvojí. A som zvedavá teda, koľkí poslanci zmenili za šesť mesiacov názor a zahlasujú za tento zákon v prvom čítaní. Ja mám ešte aj jednu dobrú správu, že v rámci projektu Generácia O Olymp dostanú Klub slovenských turistov a Slovenský cykloklub po 165 000 € na udržiavanie a Ja mám ešte aj jednu dobrú správu, že v rámci projektu generácia Olymp dostanú slovenský Klub slovenských turistov a Slovenský cykloklub po 165 000 € na udržiavanie a rozvoj značiek v roku 2026. A to je dobrá správa, pretože oni mali posledné dva roky, najmä keď tam boli minister Kekety a minister Huliak, naozaj oveľa menšie financie a teraz sa konečne vracajú na tú úroveň z rokov 2020 až 2023, kedy mali 300 000, teraz budú mať dokonca ešte viac. Takže ja sa tomu veľmi teším a ja si myslím, že tento zákon je naozaj potrebný, pretože tie turistické značky si zaslúžia ochranu v legislatíve a zaslúžia si peniaze, zaslúžia si, aby mali ochranu a možnosť ďalšieho rozvoja. Ďakujem pekne. Pani poslankyňa Gažovičová.
49. schôdza NR SR - 15.deň - A. dopoludnia
Dátum: 2026-05-06
Poslanec: Nash, Natália 
Druh vystúpenia: Vystúpenie s faktickou poznámkou

Pán kolega Pročko, za vaše vystúpenie ďakujem aj za to, že ste uznali, že toto je dôležitá téma a my ju prinášame preto, aby sme práve v tejto téme zadefinovali tie pojmy hlavné, aby sa o nich začalo hovoriť, aby sa tie kluby si začali uvedomovať tie svoje povinnosti. A ako budeme vyberať, ako budú tie kluby vyberať tú osobu, tak určite ju vyberie štatutár klubu, ale nemôže ňou byť on sám. To znamená, musí vybrať nejakú nezávislú osobu. Táto osoba potom bude vyškolená, čiže ona bude presne vedieť o tom, na čo je určená, že je vlastne tou osobou, na ktorú sa môže prísť obrátiť, či už rodič alebo športovec a športovkyňa, keď cíti, že niečo nie je v poriadku, tak sa bude môcť na ňu obrátiť a táto osoba bude preškolovaná systematicky a ja dúfam teda, že aj v rámci ministerstva, ktoré má priamo riadenú organizáciu a agentúru SADA, Slovenskú antidopingovú agentúru, ktorá túto tému má riešiť. Má na to tam aj určeného pracovníka, pracovníčku, ktorí toto riešia. Takže tá metodická podpora pre zväzy a pre kluby z toho ministerstva bude a ja dúfam, že tá téma bude úplne bežná, normálna a nebudeme sa tváriť, že neexistuje na Slovensku. Čo ste spomenuli ten volejbalový prípad, tak áno. Išlo o jedného človeka, ktorý pracoval na vysokej pozícii v športe, bol štátnym tajomníkom, ale ako tréner proste on propagoval, že jeho tvrdý a vulgárny prístup k zverencom je to jediné správne a ja to odsudzujem. Ďakujem.
49. schôdza NR SR - 15.deň - A. dopoludnia
Dátum: 2026-05-06
Poslanec: Nash, Natália 
Druh vystúpenia: Vystúpenie s faktickou poznámkou

Ďakujem ti, Inga, za tvoj výborný, výborný príspevok. A veľmi správne si poznamenala, že my nepotrebujeme len tie pravidlá, ktoré sú fajn a oslobodzujú nás a, ak ich máme, tak už ich máme dodržiavať, ale my potrebujeme v športe zmeniť kultúru. Pretože, ako si presne povedala, tak ten šport je mužského rodu. Ten šport vznikol pre mužov. Oni sa tam porovnávali, prijali tam ženy, možno na začiatku 20. storočia. Ale tie ženy ešte, tie, tie ešte tam nemajú taký vplyv, pretože tam nie sú v rozhodujúcich pozíciách, takže nemajú vplyv na to, ako ten šport zmeniť z tohto naozaj vyslovene mužského princípu, orientovaného na výkon. Takže ja budem veľmi rada, keď aj v športe bude viac žien vo vedúcich pozíciách, ktoré budú môcť toto zmeniť. A šport je veda, práca. Ale zároveň tam musí byť ten rešpekt. Ten rešpekt súperovi, rešpekt zverencovi, rešpekt rodičov k trénerovi, trénerov k rodičom a naopak. Jednoducho lídri v športe, v tejto téme naozaj, keď ju otvorili, tak podľa mňa narazili na tú obludnú realitu, že máme v kluboch incidenty, ktoré sa tam ututľajú, že máme zväzy, ktoré vôbec nemonitorujú jednotlivé prípady. Potom sa stane, že naozaj predátori uniknú svojmu trestu a naozaj ďalej pôsobia, prejdú z jedného klubu do druhého, kde ďalej používajú tieto svoje praktiky. A my naozaj potrebujeme. Identity, ktoré sa tam ututlajú. Že máme zväzy, ktoré vôbec nemonitorujú jednotlivé prípady. Potom sa stane, že naozaj predátori uniknú svojmu trestu a naozaj ďalej pôsobia, prejdú z jedného klubu do druhého, kde ďalej používajú tieto svoje praktiky. A my naozaj potrebujeme nulovú toleranciu a potrebujeme zmenu kultúry. V športe. Ďakujem ti ešte raz za tvoj príspevok. Poslať Stanku.
49. schôdza NR SR - 15.deň - A. dopoludnia
Dátum: 2026-05-06
Poslanec: Nash, Natália 
Druh vystúpenia: Vystúpenie s faktickou poznámkou

Ďakujem pekne za slovo. Dávid, ďakujem veľmi pekne za tvoju poznámku. My potrebujeme tie dáta a my aj v tom návrhu zákona dávame túto povinnosť tomu oficierovi, že on tie dáta má zbierať, má robiť monitoring a tieto dáta nám pomôžu potom aj pri vyhodnocovaní jednotlivých prípadov alebo pri nastavovaní vôbec politík v danom klube alebo pri nastavovaní školení. Jednoducho, ak budeme mať dáta, budeme vedieť, čo sa tam deje, ako sa to deje, kto robí šikanu, kto robí deťom zle, kto je nerešpektujúci tréner, tak budeme sa vedieť aj v tých kluboch na základe tých dát s tým vysporiadať. Gréta, je mi ľúto, že si mala nepríjemnú skúsenosť a už aj teraz vieš, že nie si sama, pretože to prostredie v športe je naozaj ako keby kompetitívne, môže byť toxické, môže byť orientované prudko na veľmi silné výkony a tým pádom sa tam nerešpektujú jednotliví ľudia a je to, je, nie je to safe space. Ako si povedala, že malo by to byť bezpečné prostredie. Ingrid, ďakujem ti aj za tvoju poznámku o rodovo podmieňovanom násilí, aj o dievčatách, aj o chlapcoch. Obe tieto pohlavia majú špecifické problémy, čo sa týka násilia v športe a naozaj tá toxická maskulinita, ktorú si aj ty popísala a tá normalizácia agresie je veľkým problémom a naozaj aj k chlapcom musíme pristupovať s rešpektom, aby sa im toto nedialo. A Tina, ďakujem aj tebe za tvoj insight ako rodiča detí, ktoré športujú, a to, že tá dôvera, ktorú my potrebujeme mať k tým trénerom a k tým ľuďom, ktorí sa pohybujú okolo našich detí v športe, tak tá je najdôležitejšia. A Rišo, naozaj tebe ďakujem, že si povedal, že toto je to minimum, čo vieme pre deti urobiť, otvoriť túto diskusiu.
49. schôdza NR SR - 15.deň - A. dopoludnia
Dátum: 2026-05-06
Poslanec: Nash, Natália 
Druh vystúpenia: Vystúpenie

Vážený pán predsedajúci, vážené panie poslankyne, páni poslanci, vážená verejnosť, športová obec. Dovoľte mi, aby som v mene svojom i v mene mojej kolegyne Ingrid Kosovej uviedla návrh zákona, ktorý sa na prvý pohľad môže javiť ako technická novela, no v skutočnosti predstavuje jednu z najzásadnejších hodnotových zmien v našom prístupe k mládežníckemu športu. Predkladáme návrh, ktorý do našej legislatívy konečne zavádza systémový rámec pre ochranu osôb v športe, tzv. safeguarding. Viac k návrhu uvediem v rozprave, do ktorej sa hlásim ako prvá. Ďakujem. Ďakujem, pani poslankyňa. Dávam
49. schôdza NR SR - 14.deň - B. popoludní
Dátum: 2026-05-05
Poslanec: Nash, Natália 
Druh vystúpenia: Vystúpenie s faktickou poznámkou

Za slovo, pán predsedajúci. Ja len chcem opraviť ešte to pôsobenie tých strešných organizácií, že Slovenský olympijský a športový výbor nezastrešuje deflympijský výbor, hej? Že ako keby to sú dve strešné organizácie, pretože na medzinárodnej úrovni patria pod iné strešné organizácie, hej? Že deflympijské hry nie sú to, čo bolo v Tokiu, hej? Že v Tokiu boli paralympijské hry a to zastrešuje Slovenský olympijský a športový výbor a deflympiády zimné a letné sú iné podujatia a tie zastrešuje u nás Slovenský deflympijský výbor. Takže tam len by som chcela to uviesť na pravú mieru. Ďakujem.
49. schôdza NR SR - 14.deň - B. popoludní
Dátum: 2026-05-05
Poslanec: Nash, Natália 
Druh vystúpenia: Vystúpenie s faktickou poznámkou

Ďakujem pekne za slovo, pán predsedajúci. Klub Progresívneho Slovenska bol pripravený podporiť tento zákon už, keď ho predkladala strana Sloboda a Solidarita, lebo myslím, že tam ste sa inšpirovali. Takže my sme naozaj pripravení tento zákon podporiť, pretože tá situácia, v akej sa ocitli paralympijskí športovci, je naozaj úplne absurdná, pretože kým zdraví športovci si musia pri streľbe dávať na uši vlastne ochranné prostriedky a pomôcky, tak vlastne oni nemusia, pretože oni majú ten sluch poškodený a technicky sa toto dá absolútne jednoducho vyriešiť svetelnými signálmi a podobne, čiže tam sa musíme inšpirovať v zahraničí, v Rakúsku, v Nemecku, kde úplne bežne paralympijskí športovci strieľajú a je to, myslím si, že šport, ktorý je veľmi pekný. A mne je pomerne ľúto, že Paralympijský výbor má naozaj podľa mňa dosť silný vplyv, ale že Deflympijský výbor tento vplyv nemal a že dokonca doteraz nie je táto situácia vyriešená a ja dúfam teda, že týmto návrhom zákona sa vyrieši a nebudú títo športovci so sluchovým postihnutím diskriminovaní. Ďakujem.
49. schôdza NR SR - 14.deň - B. popoludní
Dátum: 2026-05-05
Poslanec: Nash, Natália 
Druh vystúpenia: Vystúpenie s faktickou poznámkou

Za slovo, pán predsedajúci. Pán Malatinský, akože ďakujem, že sa k tomu staviate takto konštruktívne, že teda aj tie iné segmenty sa dostanú k nejakým prostriedkom z tých fondov, ktoré ovládate na Ministerstve cestovného ruchu a športu. Ale stále musím povedať, že doteraz sa to tak nedialo, hej? My sa pozeráme do toho CRZ-ka, však ste mi dali kredit. Áno, my to sledujeme na dennej báze, tieňujeme Ministerstvo cestovného ruchu a športu, takže mám celkom dosť dobrý prehľad, ako fungujú. Čo sa týka toho fondu na podporu cestovného ruchu, tak tam, ak máte nejaký a ešte vplyv na pána ministra, tak ja by som vás veľmi poprosila, keby aj zasadnutia tohto fondu mohli byť verejné, pretože napríklad Fond na podporu športu zasadá vždy verejne a tento fond zasadal raz, kedy rozdelil 19 miliónov a toto zasadnutie bolo neverejné. Dokonca môj kolega sa ani nevedel dostať k tomu, kde zasadnú, proste ani miesto, ani čas, ani dátum. Jednoducho to nie je úplne v poriadku, lebo to sú stále verejné prostriedky vo verejnom fonde. Takže, ak máte ešte nejaký vplyv na pána Huliaka, tak toto mu ešte odkážte. A čo sa týka toho severného Cypru, tak určite sa zhodneme na tom, že diplomacia sa môže robiť aj cez kultúru, aj cez šport. Robí sa. Ja som pracovala na ministerstve školstva na odbore športu ako riaditeľka odboru športu. A viete, čo som riešila? Aj takýto diplomatický incident ako to, že sa mi ozvala ambasáda Cyperskej republiky, ktorá povedala, že prosím vás, vaša reprezentácia nech nechodí na tento šampionát, už si nepamätám presne, ktorý to bol šport, ale proste bolo podujatie športové na severnom Cypre. My vás veľmi prosíme ako vaši spojenci, neposielajte tam svoju reprezentáciu. A toto je o tom, že vy ste úplne politicky dezorientovaný a idete si tam robiť folklór. Tak tam nechoďte, veď musíte tiež rozlišovať, kde vás pozvú a že či to má nejaký diplomatický význam, lebo toto naozaj nemalo.
49. schôdza NR SR - 14.deň - B. popoludní
Dátum: 2026-05-05
Poslanec: Nash, Natália 
Druh vystúpenia: Vystúpenie s faktickou poznámkou

Ďakujem za slovo, pán predsedajúci. Ďakujem, pán Malatinský, že ste ochotný odpovedať na nejaké naše otázky. Ja mám na vás dve otázky. A prvá je, že vymenujte mi, aké iné segmenty ste podporili zo Slovakia Travel a Styposu. Aké iné segmenty okrem folklóru ste podporili? Pretože vy ste si zasanovali svoj folklór a ostatné umenie, ktoré nedostalo peniaze z FPU, môže ísť po žobraní. Takže len mi povedzte, ja sa vám rada aj ospravedlním, ak mi uvediete iné segmenty, ktoré ste podporili. A ďalšiu vec, ja som nepovedala, že ste sa obohatili. Ja som nepovedala, že tie peniaze išli vám do vrecka, ale môžete mi vysvetliť, v ktorom vesmíre sa Slovensko potrebovalo propagovať na vašom výjazde na Severnom Cypre? To je krajina, ktorú Slovensko ani neuznáva. Akože vy ste tam, čo, išli prepropagovať iné okrem ražovky, ktorú ste tam dali na stôl ako slovenskú vec v moslimskej krajine. Akože naozaj mi to vysvetlite, lebo ja to akože mojím intelektom nedokážem pochopiť. Ďakujem.
49. schôdza NR SR - 14.deň - B. popoludní
Dátum: 2026-05-05
Poslanec: Nash, Natália 
Druh vystúpenia: Vystúpenie s faktickou poznámkou

Ďakujem pekne za slovo, pán predsedajúci. Pán Malatinec, to aj vy ste súčasťou toho problému. Pán Malatinec, to vy ste tiež pokrivili ten systém. Vy ste tu hlasovali za zmeny v FPU. Teraz tu fňukáte, ale FPU nie je len pre folklór. Hej? Vy máte teraz to šťastie, lebo sanujete tieto podujatia cez fondy, ktoré ste na Ministerstve cestovného ruchu a športu. Tam posielate peniaze, ktoré sú určené na šport alebo na propagáciu našej krajiny v zahraničí. Tam ovládate všetky prostriedky, ktoré sú v Tipose, ktoré sú v Slovakia Travel. To aj vy zneužívate pôdu Ministerstva cestovného ruchu a športu na propagáciu vašej strany Vidieka. To aj vy zneužívate Tipos ako prasiatko na čokoľvek. To aj z Tiposu išli peniaze ako dar na detské ihrisko v Korytárkach. To sú všetko vaše kšefty v Tipose a vaše kšefty v Slovakia Travel sú 10 000 na folklórny súbor Podpoľanec, ktoré vy vediete. Ste boli na zájazde na Severnom Cypre. Potom tu máte 5 500 € do Korytárok na prehliadku heligonkárov. To je všetko, čo vy ohýbate systém. Akože a vy tieto peniaze beriete zase niekomu inému. Ja chápem, že vám ich nedá Šimkovičová, ale beriete ich športovcom a beriete ich na niečo, na čo nie sú určené. Tu Otčovská folklórna hruda 6 500 €. Tu to gazdovanie na Hriňovských lazoch, to máte 45 0100 €. To sú zase nesystémové veci. To je niečo, čo, čo vy si tam dovoľujete, lebo ste to tam ovládli. Podpolianske slávnosti v Detve 13 000 € gratulujem vám, ste súčasťou problému. Tam poslanec.
49. schôdza NR SR - 14.deň - A. dopoludnia
Dátum: 2026-05-05
Poslanec: Nash, Natália 
Druh vystúpenia: Vystúpenie s faktickou poznámkou

Tento zákon má jediný cieľ a to je šikanovať a likvidovať nezávislé výskumné agentúry. A ďakujem ti, Zuzana, ako si skvele demaskovala tento návrh, pretože SNS týmto návrhom chce iba regulovať a mršiť slobodný trh prieskumných agentúr. SNS chce regulovať vlastne výsledky, ktoré tieto agentúry predkladajú. Oni nechcú dať tomu žiaden rámec ani parametre. Oni chcú kontrolovať výsledky týchto agentúr. A kvalitu týchto prieskumov, ako už aj uviedol môj kolega, predsa garantuje napríklad tá asociácia SAVA, ktorá je Slovenská asociácia výskumných agentúr, ktorá svojím členom poskytuje vlastne tú záruku toho, že ich členovia predsa spĺňajú základné štandardy, ktoré táto asociácia má a ich členovia predsa dodržiavajú tieto štandardy a dodržiavajú aj etický kódex tejto asociácie. A súhlasí aj s kontrolou asociácie u tých výskumných agentúr. To znamená, že ona svojím spôsobom garantuje tú kvalitu tých prieskumov. A vrcholným nezmyslom je naozaj to, čo si aj ty uviedla, že kontrolným úradom má byť Štatistický úrad a Štatistický úrad zriadi spolitizovanú kontrolnú komisiu, aby tieto agentúry šikanoval a aby im dával likvidačné pokuty. Ďakujem. Pani poslankyňa Mesterová. Ďakujem pekne za slovo.
49. schôdza NR SR - 11.deň - A. dopoludnia
Dátum: 2026-04-29
Poslanec: Nash, Natália 
Druh vystúpenia: Vystúpenie s faktickou poznámkou

Slovo, pán predseda. Inga. No, mysleli sme si, že sme zažili už všetko. Ale aj argumentovať manipuláciami, argumentovať konšpiráciami, argumentovať vymyslenými príbehmi o manipulácii volieb zo zahraničia? To sme tu naozaj ešte nemali. A ja sa pripájam k tvojej výzve, aby boli úprimní. Veď úprimne povedzte, že bojíme sa, že prídeme o moc, bojíme sa, že skončíme, bojíme sa, že prídeme o beztrestnosť. Povedzte to takto úprimne a bude to možno, že aj trochu sympatické. A Inga. Ja neviem, ale podľa mňa je asi naozaj zbytočné apelovať tu na ich integritu a na ten ich sľub občanov, ktorí tu skladali na Ústavu Slovenskej republiky. Je to absolútne zbytočné, pretože s nimi nič nepohne. Im ide už len o to, aby ich klan zostal pri moci a aby boli beztrestní. To, že ľudia počas ich vládnutia upadajú čoraz viac do chudoby, že naša krajina upadá, že naša ekonomika sa prepadá, to je úplne jedno. Tento zákon je najmä útokom na ústavné práva občanov, na ústavné práva tých občanov, ktorých vyhnali z našej krajiny roky ich vládnutia. A koho sa to vlastne boja? Boja sa študentov, ktorých asi jedna pätina študuje v zahraničí. Študentov, z ktorých sa asi 40 % už ani nechce vrátiť. Boja sa šikovných lekárov, opatrovateliek, vedcov. Všetkých týchto ľudí, ktorých ich vládnutie vyhnalo za hranice. A teda ja sa tiež pýtam, dočkáme sa aspoň trochu úprimnosti namiesto tých konšpirácií, ktoré ste nám tu naservírovali? Ďakujem pekne.
49. schôdza NR SR - 11.deň - A. dopoludnia
Dátum: 2026-04-29
Poslanec: Nash, Natália 
Druh vystúpenia: Vystúpenie s faktickou poznámkou

Pán Koleda. Kolega Grendel, vy ste správne poznamenali, že trend v Európe je rozširovať možnosti, ako voliť. A to nielen na voľbu poštou alebo na ambasáde, ale napríklad aj na voľbu elektronickú. Tie príbehy, ktoré sem priniesol Tibor Gašpar, boli obyčajné konšpirácie, ktorým uveril len 10. obžalovaný a zakonšpirovaný podpredseda Národnej rady. Koalícia cíti, že voľby budú tesné a preto sa snažia ovplyvňovať budúce voľby, kde sa dá, pretože každý hlas, každý mandát sa bude počítať a môže rozhodnúť o tom, či Smer skončí pri moci alebo odíde do zabudnutia. Tiež si prajem, aby namiesto konšpirácií priniesli aspoň trochu úprimnosti. Veď sa k tomu priznajte, veď nám povedzte, povedzte nám, že tento krok je iba ďalším krokom, ktorým demontujete právny štát. A pán Grendel, tiež si prajem, aby všetky tieto ich kroky viedli k mobilizácii voličov. Aby aspoň tí, ktorí sú doma a nemajú tie zásadné prekážky, ktoré robia ľuďom v zahraničí, aby aspoň tí prišli k urnám. Aby poslali Smer tam, kam patrí. Do minulosti. Ďakujem pekne. Poslankyňa Števulová.
49. schôdza NR SR - 11.deň - A. dopoludnia
Dátum: 2026-04-29
Poslanec: Nash, Natália 
Druh vystúpenia: Vystúpenie s faktickou poznámkou

Máte pravdu, pán kolega Dušenka. Programové vyhlásenie vlády je pamflet. Nasľubovali v ňom veci, ktoré určite nemali v pláne všetky doručiť voličom, teda okrem ministerstva športu, ktoré doručili Jánovi Dankovi. Voľba poštou v prípade prezidentských volieb v druhom kole je nevykonateľná, ale aj tak oni si to kľudne do toho pamfletu dali, pretože je to úplne jedno. Oni s tým nemajú najmenší problém, aby v programovom vyhlásení vlády sľubovali niečo, čo sa nedá vykonať. Pán Gašpar argumentoval tými manipuláciami pri voľbe poštou, napriek tomu, že neexistuje jediný podnet na túto manipuláciu. A tie scenáre o tom, ako nie je zabezpečená tajnosť, boli naozaj, že úplne smiešne. To, že niekto niekomu hovorí, ako má voliť, že otec hovorí manželke a deťom, ako majú voliť, to, že niekto upravuje lístok za niekoho, to, že niekto tie obálky dá niekomu inému a ten ich potom pošle. Akože toto sú také výmysly nehorázne, čo tu predviedol pán Gašpar, že to sa ani nedá komentovať. Vláda by mala voľby občanom uľahčovať a nie im klásť prekážky pri výkone tohto ich ústavného práva. Ja som tiež bola v okrskovej volebnej komisii a boli tam zástupcovia viacerých politických subjektov a tie boli potom doplnené aj občanmi, ktorí majú záujem byť v týchto okrskových komisiách a zabezpečiť objektivitu ľuďmi od Blanára, tak to je naozaj výsmech. Ďakujem pekne. Pán poslanec Pročko Igor hneď v úvode si
49. schôdza NR SR - 11.deň - A. dopoludnia
Dátum: 2026-04-29
Poslanec: Nash, Natália 
Druh vystúpenia: Vystúpenie s faktickou poznámkou

Príspevok. Presne ako si to aj ty vymenovala, tých dôvodov, prečo ľudia v zahraničí nemôžu voliť, je veľa. Naozaj zo Slovákov v zahraničí svoje právo využije len zlomok oprávnených voličov. A aj tých zhruba asi 60 tisíc voličov, ktorí svoje právo využili v roku 2020, aj tým ho idú obmedziť týmto zákonom. Oni chcú, aby si ľudia za využitie svojho práva priplatili. Oni chcú, aby si kúpili letenku, oni chcú, aby cestovali na ambasádu stovky až tisícky km. Oni chcú, aby prekonávali prekážku, aby dokázali, že tak veľmi im záleží na tom, aby mohli voliť. Prekonajú tie prekážky, ktoré im oni stavajú do cesty. A ďakujem ti, Veronika, že sa ako vždy zastávaš práv tých najzraniteľnejších našich spoluobčanov a to sú zdravotne znevýhodnení ľudia. Aj títo ľudia žijú aj v zahraničí. A oni majú naozaj len mizivú šancu, že sa dostanú na nejaký zastupiteľský úrad a môžu si tam, môžu využiť svoje právo voliť. Takže ďakujem ti, Veronika, ešte raz za tvoj príspevok, pani poslankyňa Jan Plaváková.
49. schôdza NR SR - 11.deň - A. dopoludnia
Dátum: 2026-04-29
Poslanec: Nash, Natália 
Druh vystúpenia: Vystúpenie s faktickou poznámkou

Ďakujem za slovo, pán predsedajúci. Ďakujem ti, Zuzana, za tvoju analýzu úvodného slova obžalovaného podpredsedu Národnej rady Tibora Gašpara. Tibor Gašpar nepredložil o manipulácii volieb žiadne dôkazy a je nehorázne, aby potom tvrdil a vynášal takéto verdikty. Ten zoznam influencerov, ktorý tu predniesol, tiež bol hrozná nehoráznosť. Pretože títo ľudia sa tu nemôžu brániť. Ale aj toto koaličným poslancom úplne stačí, že to predniesol slušne a pokojne. Akože. Bravo. Vám vážne stačí, keď niekto tu vystupuje slušne a vy sa vôbec nepozeráte na ten obsah, ktorý som priniesol. Tie hodnotiace úsudky obžalovaného podpredsedu Národnej rady sú smiešne. A argumenty sú absolútne žiadne. Desivé boli aj tie vyhrážky nám a našim rodinám. Pretože keď vieme, čo spravil Gašpar s Bödörom v polícii, tak mňa desí, že vy máte. Vy máte na C-school tento zákon. Je nebezpečný, pretože avizované pozmeňováky budú len snahou zabetónovať Smer pri moci. Vy idete meniť pravidlá počas hry a to je. Je to zneužívanie moci a je to prejav vašej arogancie moci. A keď už hovoríme o tých pozmeňovákoch. Pri voľbe s poštou získalo Progresívne Slovensko okolo 60 % hlasov. Vo voľbách získali. Získali sme podobný výsledok aj v obci Semerovo pri Nových Zámkoch. Prosím vás, prineste pozmeňovák, aby aj v Semerove nemohli hlasovať. Ďakujem pekne, pani poslankyňa.
49. schôdza NR SR - 10.deň - A. dopoludnia
Dátum: 2026-04-28
Poslanec: Nash, Natália 
Druh vystúpenia: Vystúpenie s faktickou poznámkou

Ďakujem ti, Iren, za tvoje výborné vystúpenie, ktoré bolo vysoko odborné a naozaj skvelé. A mne z toho vychádza, že najväčšia manipulácia bolo vystúpenie Tibora Gašpara. Vraj my máme dokazovať, že sa nemanipulovalo, lebo on verí na konšpirácie, že sa manipulovalo s voľbou poštou. Bez dôkazov môže tento návrh obhajovať len Tibor Gašpar. To je naozaj, že dokonalé. Tibor Gašpar nepotrebuje pre svoje tvrdenia žiadne dôkazy. To je úžasné. Som rada, že si tu citovala z nálezu Ústavného súdu, ktorý sa zrejme s chýbajúcimi dôkazmi bude vedieť vysporiadať aj v prípade začatia konania, v tomto prípade rušenia volieb poštou. Ďakujem, že si opäť odhalila, aká chabá je argumentácia našej vládnej. Tu citovala z nálezu Ústavného súdu, ktorý sa zrejme s chýbajúcimi dôkazmi bude vedieť vysporiadať aj v prípade začatia konania v tomto prípade rušenia volieb poštou. Ďakujem, že si opäť odhalila, aká chabá je argumentácia našej vládnej koalície tou tajnosťou alebo argumentácia, že nikomu nič neobmedzujú. Pretože zvýšenie nákladov z pár eur poštovného na náklady v podobe stoviek eur za letenky a ubytovanie v hoteloch, to je naozaj pre mnohých Slovákov a Slovenky zásadnou prekážkou pri voľbe zo zahraničia. Ďakujem pekne. Vyhlasujem prestávku do 11:05. Budeme pokračovať hlasovacím blokom.